Country-legende in hospitaal ná hartaanval | Maroela Media
Country-legende in hospitaal ná hartaanval
Clive Bruce (Foto: Facebook)
Die country-legende Clive Bruce, ook bekend as die "Midnight Cowboy", sterk tans in 'n Gautengse hospitaal aan nadat hy 'n hartaanval gehad het.
Die sanger se bestuurder, Mara van den Bergh, het die nuus op sosiale media bevestig.
Volgens Van den Bergh is Bruce (72) Dinsdagaand na 'n hospitaal gehaas nadat hy borspyne gekry het.
"Ek is oornag daar gehou en het 'n angiogram gehad Dinsdagaand. Dit het getoon dat my koronêre are baie verdik is en dat dit te ernstig is om 'n stent te oorweeg," het die sanger via die Country Legends Facebook-groep gesê.
"Die torakale chirurg het met my gesels en verduidelik dat 'n operasie noodsaaklik is. Dit sal volgende week plaasvind. Intussen moet ek vir 'n kort tydperk ná die operasie in die hospitaal bly."
"Namens die Country Legends en sy kantoor, wens ons Clive alle sterkte toe met sy operasie. Hy is altyd in ons gebede. Word gou gesond, Midnight Cowboy, en ons sal gou weer op die pad wees," het Van den Bergh op die Country Legends Facebook-blad geskryf.
Clive Bruce country-musiek hartaanval
Rowers gesoek wat hul as polisie voordoen
Sterkte Clive. Mag die Here saam met die dokters se hande werk in die operasie saal, sodat jy heeltemal gesond sal word.
Ek verstaan nie heeltemal nie. Ek persoonlik het in April 'n hartaanval gehad. Die regterkantste aar was amper heeltemal geblok. Ek is per ambulans hospitaal toe was.sowat 30 minute vandat ek die huis verlaat het in die teater. Hulle het 'n skandering gedoen en deur die slagaar op my regter hand vier stents in gesit. Sowat 'n uur later was ek terug en die saal en twee dae later by die huis. Arme Clive moet nog 'n paar dae wag voor dit gebeur en hy moet 'n operasie ondergaan indien ek reg gelees het. Ek moet dit seker ook noem… Lees meer »